google/wiki40b huggingface dataset:
Ľubomír Kolník

Klubový hokej

S hokejom začínal v Plastike Nitra, no už v mladom veku ho angažovala Dukla Trenčín. V sezóne 1990/91 bol zaradený do All Stars česko-slovenskej ligy, v nasledujúcej pomohol vybojovať prvý federálny titul. V roku 1990 ho draftoval klub NHL New Jersey Devils (v 6. kole zo 116. miesta), ale v Severnej Amerike nikdy nehral.
Od ročníka 1992/1993 hrával vo Fínsku, z toho rok a pol v druhej najvyššej súťaži a polovicu sezóny v SM-liige (Lukko Rauma). Ročník 1994/95 odohral opäť v Dukle a stal sa najlepším strelcom slovenskej extraligy. Ďalší rok pôsobil znova v SM-liige v klube Kiekko Espoo.
Po návrate na Slovensko odohral päť rokov v Slovane Bratislava, kde vytvoril produktívnu dvojicu so Zdenom Cígerom, počas jeho pôsobenia klub dosiahol dva majstrovské tituly. Pred ročníkom 2001/02 prestúpil do Nitry, ďalší pôsobil vo Zvolene, od sezóny 2003/04 hrával opäť v Nitre, pôsobil ako kapitán mužstva. V ročníku 2005/06 klub dosiahol najlepší výsledok v histórii – semifinálovú účasť. Po skončení sezóny 2006/07 podpísal nový kontrakt. 7. októbra 2008 ho vedenie po prekvapujúcej prehre so Slovenskom 20 vyradilo z kádra, ako dôvod uviedlo jeho nedostatočnú výkonnosť a zaostávanie za očakávaním. Záujem o jeho služby prejavili HK Poprad a HK 36 Skalica, napokon sa dohodol do konca sezóny so Skalicou. V klube však odohral len desať zápasov, v ktorých nebodoval a došlo k rozviazaniu zmluvy. Následne podpísal kontrakt s posledným mužstvom 1. hokejovej ligy HK Nové Zámky. Za mužstvo zaznamenal v 13 zápasoch 11 gólov, potom ukončil hokejovú kariéru.
Ľubomír Kolník je s 347 gólmi druhým najlepším strelcom slovenskej extraligy po Arne Krotákovi.
Pacy-sur-Armançon

Poloha

Obec má rozlohu 13,35 km². Najvyšší bod je položený 266 m n. m. a najnižší bod 163 m n. m.

Obyvateľstvo

Počet obyvateľov obce je 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rumaucourt

Poloha

Obec má rozlohu 5,51 km². Najvyšší bod je položený 60 m n. m. a najnižší bod 35 m n. m.

Obyvateľstvo

Počet obyvateľov obce je 698 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ikarus 415

Ikarus 415 je vysokopodlažný autobus radu 400. Ten mal nahradiť zastaraný rad 200. Už v 70. rokoch sa začal vyvíjať nový rad mestských a prímestských autobusov. V roku 1978 bol skonštruovaný prvý prototyp tohto radu - Ikarus 410 NE. Konštrukčne bol podobný Ikarusu 415, odlišoval dizajnom a rozmermi. Po tomto prototype bolo vyrobených ešte niekoľko skúšobných autobusov rôznych označení. Až v roku 1984 bol vyrobený prototyp označený ako Ikarus 415. Po zahájení sériovej výroby došlo pri verzii 415.10 v roku 1992 k zmene  predného čela a zadných dverí. Smerové svetlá boli oddelené od stretávacích a zaoblené, predné sklo bolo delené. Zadné dvere sa zmenšili na jednoprúdové.

Popis

Ikarus 415 je krátky, dvojnápravový autobus mestského a prímestského typu. Podľa toho bol prispôsobený interiér. Nástup a výstup zabezpečovali celopresklené dvojkrídlové dvere o počte 2 až 3 otvárané dovnútra, ktoré mali šírku 1360mm. V novších verziách boli zadné dvere široké 860mm. Sedadlá boli v usporiadaní 2+1, za strednými dverami mohli byť aj v 2+2. Oproti stredným dverám bola plošina pre 2 kočíky. Prímestská verzia mala usporiadanie sedadiel aj v 2+2 v celom vozidle ale zadné dvere chýbali. Podlaha bola vo výške 770mm, mohla sa líšiť od rozmerov kolies. Za zadnou nápravou bola podlaha zvýšená, kde sa nachádzal radový 6-valcový motor. Nádrž na naftu bola umiestnená za prednou pravou nápravou.
Conchy-sur-Canche

Poloha

Obec má rozlohu 9,83 km². Najvyšší bod je položený 137 m n. m. a najnižší bod 47 m n. m.

Obyvateľstvo

Počet obyvateľov obce je 190 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rudniansky potok (prítok Hrona)

Rudniansky potok je potok na Strednom Pohroní, na území okresov Levice a Žarnovica. Je to ľavostranný prítok Hrona, meria 9 km a je tokom III. rádu.
Fenioux (Charente-Maritime)

Poloha

Obec má rozlohu 9,36 km². Najvyšší bod je položený 102 m n. m. a najnižší bod 20 m n. m.

Obyvateľstvo

Počet obyvateľov obce je 138 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volkspistole

Volkspistole (slov. Ľudová pištoľ) bola pištoľ, ktorá sa vyrábala v rokoch 1944 – 1945 v Nemecku ako prototyp určený pre jednotky Volkssturm. Kvôli jednoduchosti sa väčšina súčastí vyrábala lisovaním z plechu v závodoch Mauser, Walther a Gustloff-Werke.
Boitron (Orne)

Poloha

Obec má rozlohu 13,35 km². Najvyšší bod je položený 224 m n. m. a najnižší bod 152 m n. m.

Obyvateľstvo

Počet obyvateľov obce je 343 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karel Václavík

Životopis

Vedúci autoservisu Kovohron v Brezne. Ako boxer účinkoval v Dukle Brezno, medzinárodný rozhodca najvyššej kvalifikácie Medzinar. federácie amatérskeho boxu (AIBA), rozhodoval na vrcholných podujatiach. Zaslúžil sa o rozvoj čs. boxu, iniciátor zal. komisie a neskôr zväzu boxu v Stredoslovenskom kraji. Predseda Výboru zväzu pästiarov ÚV ČSZTV.
Far Cry

Príbeh

Hlavným hrdinom hry je bývalý vojak Jack Carver, ktorý odišiel z armády a začal prevádzkovať lodnú dopravu v južnom Pacifiku. Raz si ho najme reportérka Valerie, aby ho odviezla k ruinám starej japonskej pevnosti z 2. svetovej vojny. Cestou ich napadnú žoldnieri, ktorí vyhodia Jackovu loď do vzduchu. Jack síce utečie, ale stratí kontakt s Valerie. Dostane sa do ruín starej pevnosti, kde nájde vysielačku. Ozve sa mu Doyle, ktorý mu začne pomáhať a radiť. Jack sa vydá Valeriu zachrániť. Dozvie sa, že na ostrove, na ktorom stroskotal, robí tajomný doktor Krieger genetické pokusy na ľuďoch v snahe vytvoriť supervojaka. Z jeho pokusov vychádzajú mutanti, takzvaní Triggeni. Keď sa mu podarí Valeriu zachrániť, prezradí mu, že nie je reportérka, ale agentka CIA. Neskôr, po dlhej a ťažkej ceste plnej útekov, sabotáží a bojov so žoldniermi a mutantmi, oznámi Doyle Valerie a Jackovi, že CIA chce, aby s malou atómovou bombou vyhodili do vzduchu laboratórium, kde sa vyrába mutagén. Spoločne ukradnú bombu a uložia ju v laboratóriu. Lenže výbuch Jacka a Valerie omráči. Jack sa preberie na palube helikoptéry, z ktorej ho dr. Krieger vyhodí na územie plné mutantov. Za ním ešte posmešne vyhodí pušku s 10 nábojmi. Jack sa musí potichu dostať preč. Keď sa dostane do ruín priehrady, zistí, že on, Valerie aj dr.Krieger sa nakazili mutagénom a začínajú sa meniť na Triggenov. Dostane sa až do laboratória v sopke, kde na neho čaká dr. Krieger s Valerie. Keď sa mu podarí zmutovaného Kriegera zabiť, ozve sa mu Doyle a oznámi mu, že ho len využil, aby zabil Kriegera a chystá sa mutagén predať. Jack sa ho vyberie zastaviť. Prejde cez sopku a po tuhom boji so špeciálnymi komandami a Triggenmi sa mu podarí ťažko zraniť Doyla. Doyle ho prosí o milosť, ale Jack ho zo zúrivosti zastrelí. Zoberie protilátku na mutagén a dá sa na útek, pretože sopka začína vybuchovať a zničí celý ostrov. Na lodi sebe a Valerie vpichne protijed, obidvaja sa vyliečia a odchádzajú na lodi z ostrova.
Ruda

Ruda je nerastná surovina – minerál alebo hornina, obsahujúca ekonomicky významný podiel chemických prvkov, väčšinou kovov, dosiahnuteľných hlavne priemyselnou ťažbou. Ruda sa ťaží (doluje) a ďalej upravuje tak, aby sa z nej získala žiadaná surovina. Z hľadiska slovenskej legislatívy ide väčšinou o vyhradené suroviny.
Výsledkom procesu úprav je kov a jalovina (alebo hlušina), teda hornina ochudobnená o žiadaný kov, prípadne aj ďalšie substancie. Väčšina rúd sa vyznačuje zvýšenou hmotnosťou a kovovým vzhľadom, preto sa za ne niekedy označujú aj suroviny podobných vlastností, z ktorých sa nezískavajú kovy, ale niektoré nekovové prvky (napr. pyrit – FeS₂, ktorý síce obsahuje železo ale používa skôr na získavanie síry).
V anglickej alebo ruskej terminológii sú za rudy považované všetky prírodné suroviny, ktoré sa nevyužívajú v prírodnom stave a je potrebná ich technologická úprava.
Ruda môže obsahovať chemicky rozpustenú látku (vo forme solí; napr. železná ruda, hliníková ruda bauxit) alebo už pevnú formu žiadanej látky – minerálu (napr. zlato vo forme nuggetov, diamanty). Rozlišujú sa rudy čiernych, farebných a drahých kovov. Rudné minerály sú tvorené väčšinou chemickými zlúčeninami (ako oxidy, sulfidy, silikáty, halogenidy, hydroxidy, uhličitany, fosforečnany a pod.), alebo sa vyskytujú v rýdzej forme.
Pojmom ruda sa teda označujú horniny (minerály) s určitým množstvom žiadanej suroviny. Ložisko rudy môže obsahovať taký rozsah mineralizácie, ktorý dnes nemusí byť využiteľný (ekonomicky, technologicky). Táto situácia sa však v závislosti na cene suroviny, jej dostupnosti, potrebe a pod. môže zmeniť, a už vyťažené ložiská sa môžu znovu otvoriť, resp. ochudobnená hornina (hlušina) znovu prepracovať.
Žila

Žila alebo véna je cieva vchádzajúca do srdca. S výnimkou pľúcnej žily (ústiacej do ľavej predsiene) vedie odkysličenú krv. Žily sú časťou krvného obehu a spolu s tepnami, krvnými vlásočnicami a srdcom tvoria uzavretú srdcovocievnu sústavu.

Funkcia

Ako súčasť obehového systému majú aj žily za úlohu transport krvi a s ňou aj živín, odpadov a tepla. Špeciálnou úlohou žíl oproti tepnám je odvádzanie oxidu uhličitého z tkanív a orgánov do srdca. Vo veľkom krvnom obehu žily odvádzajú odkysličenú krv z vlásočníc do pravej srdcovej predsiene. V malom krvnom obehu majú žily za úlohu odvádzať okysličenú krv z pľúc do pravej srdcovej predsiene.

Anatómia

Stený žíl sú tenké, svojou stavbou sú podobné tepnám. Žily v dolnej polovici tela a v horných končatinách majú chlopne (lat. valvulae venosae), ktoré zabraňujú spätnému toku krvi spôsobenému gravitáciou. Na vonkajšej strane žíl sa nachádza tenká chrupavka, ktorá pomáha udržiavať krvný tlak.

Medicínsky význam

Žily sa v medicíne využívajú ako vstup do krvného obehu umožňujúci odoberať vzorky krvi, prípadne pre tzv. intravenózne podávanie výživy a liečiv. Toto sa vykonáva vpichnutím injekcie, alebo zavedením katétra.
Ak má byť zavedený vnútrožilný katéter, je zavádzaný do žíl blízko povrchu kože, najčastejšie na ruke. Niektoré silne koncentrované tekutiny alebo agresívne medikamenty musia byť zavádzané do veľkých centrálnych žíl, ktoré sú niekedy používané ak nie je možné použiť povrchové žily.
Umiestnenie žíl je u každého človeka rôzne a rozdiely sú väčšie ako pri umiestnení tepien.
Zantoxyl

Použitie

Niektoré druhy rodu zantoxyl možno použiť na Slovensku ako okrasné rastliny. Sú to efektné solitéry, ale majú len zbierkový význam, sú pestované zberateľmi.
Ján Šumný

Životopis

Pôsobil na gymnáziách v Zlatých Moravciach, Berehove, Nových Zámkoch, Martine, na obchodnej akadémii v Banskej Bystrici a opäť na gymnáziu v Zlatých Moravciach. Bol uznávaným metodikom vyučovania matematiky. Sledoval, praxou a publikáciami spoluvytváral pokrok v tejto disciplíne a sprostredkoval ho prednáškami na vedeckých a metodických podujatiach v rámci činnosti pobočky JSMF v Nitre.
V druhom predmete svojej aprobácie – v chémii – bol autorom učebnice pre gymnáziá a učebno-metodickej príručky pre maturantov. Bol nositeľom vyznamenania za vynikajúcu pedagogickú prácu od ÚV JČSMF a ÚV JSMF (1965) a Zlatej medaily J. A. Komenského (1970).
Martin Ivičič

Reprezentácia

V slovenskej reprezentácii odohral 5 zápasov, neskóroval
(štatistické údaje v článku sú z 1. júna 2014)
Gaujac (Gard)

Poloha

Obec má rozlohu 10,28 km². Najvyšší bod je položený 264 m n. m. a najnižší bod 85 m n. m.

Obyvateľstvo

Počet obyvateľov obce je 959 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Halle Berryová

Mladosť

Berryová sa narodila ako Maria Halle Berryová (neskôr, v roku 1971, sa nechala premenovať na Halle Maria Berryová). Jej matka bola psychiatrická sestra a otec pracoval v rovnakej psychiatrickej liečebni ako ona. Berryni rodičia sa rozviedli, keď mala štyri roky; potom vyrastala len s matkou.

Herecká kariéra

S herectvom začala v 80. rokoch 20. storočia. Prelomová rola bola vo filme Jungle Fever, kde si zahrala drogovo závislú Vivian. Ďalej si v roku 1991 zahrala vo filme Strictly Business a v roku 1992 v Bumerangu. V roku 1994 hrala vo Flintstonovcoch. Vďaka úlohe v Introducing Dorothy Dandridge sa roku 1999 stala prvou černoškou, ktorá bola nominovaná na Oscara. Potom si zahrala vo filme X-Men (2000) a jeho pokračovaniach (2003 a 2006).
V roku 2001 si zahrala úlohu manželky popraveného vraha v Plese príšer. Za túto úlohu bola nominovaná na Oscara a následne sa stala prvou Afroameričankou, ktorá cenu za najlepšiu herečku získala.
Roku 2002 stvárnila rolu Bondovej milenky Jinx vo filme Dnes neumieraj. Ďalej hrala vo filmoch ako Gothika alebo Catwoman.
Žemčužnikovit

Využitie

Praktické využitie nemá.

Nálezisko

Bol nájdený vo vrtnom jadre z hĺbky 230 m z Čajtumského ložiska uhlia (200 km od ústia rieky Leny, Polárne Jakutsko, Rusko). Vyskytuje sa spolu s glušinskitom, weddellitom a whewellitom. Bol nájdený v roku 1956 (niekedy zmieňovaný rok 1960).
Neubois

Poloha

Obec má rozlohu 11,42 km². Najvyšší bod je položený 855 m n. m. a najnižší bod 219 m n. m.

Obyvateľstvo

Počet obyvateľov obce je 661 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Súčiniteľ prestupu tepla

Súčiniteľ prestupu tepla  (iné názvy: koeficient prestupu tepla , koeficient prestupu tepla prúdením , súčiniteľ prestupu tepla prúdením , merná tepelná prestupnosť , plošná tepelná prestupnosť ; značka  alebo h) je koeficient, ktorý udáva množstvo tepla, ktoré prestúpi z tuhej steny do prúdiacej tekutiny jednotkou plochy pri jednotkovom rozdiele teplôt medzi touto stenou a tekutinou. Je to teda podiel hustoty tepelného toku (q) a rozdielu teplôt látok na spomínanom rozhraní. Súčiniteľ prestupu tepla je koeficient úmernosti v Newtonovom ochladzovacom zákone. Jeho jednotka je W/(m².K).

Sálanie

Ak je tekutinou plyn, často pojem súčiniteľ (koeficient) prestupu tepla zahŕňa aj tú časť tepelného toku, ktorá pripadá na sálanie, čiže zahŕňa aj súčiniteľ prestupu tepla sálaním (αᵣ). Termín súčiniteľ (koeficient) prestupu tepla je potom teda synonymný s termínom kombinovaný súčiniteľ (koeficient) prestupu tepla prúdením a sálaním (αₖ= α + αᵣ). Nižšie uvedené vysvetlenia v tomto článku sa zaoberajú len súčiniteľom prestupu tepla pri prúdení.

Tepelný odpor

Obrátená hodnota súčiniteľa prestupu tepla (čiže 1/α) sa nazýva plošný tepelný odpor prestupu , plošný tepelný odpor pri prestupe tepla  , tepelný odpor tekutiny pri jednotkovej ploche , tepelný odpor pri prestupe tepla  (tento názov môže alternatívne znamenať 1/(α.A) ), merný tepelný odpor (prestupu tepla)  (názov merný tepelný odpor môže alternatívne znamenať 1/λ ) alebo odpor pri prestupe tepla . Vyjadruje tepelný odpor (t. j. odpor kladený prenosu tepla) jednotky plochy rozhrania dvoch látok rôzneho skupenstva . Jeho značka býva Rα, Rₕ, Rₛ alebo R. Jeho jednotka je (m².K)/W.
Otčenáš

Otčenáš (alebo Otče náš, Modlitba Pána, lat. Pater noster) je modlitba, ktorú podľa Biblie naučil Ježiš svojich učeníkov. Patrí medzi najrozšírenejšie modlitby všetkých kresťanských cirkví. Uvádza sa v evanjeliu podľa Lukáša, kap. 11 verše 2–4 a v evanjeliu podľa Matúša, kap. 6 verše 9–13.
Marión z Alexandrie

Marión (starogr. Μαρίων – Marión) bol dvojnásobný olympijský víťaz v 1. stor. pred Kr.
Staroveký autor Pausanias zaznamenal, že v olympijskej Altide videl sochu Marióna z Alexandrie, ktorý bol v Olympii korunovaný za víťazstvá v zápasení a pankratiu. Podľa Iulia Africana, Marión, syn Marióna z Alexandrie, dosiahol tieto víťazstvá na 182. olympijských hrách, t. j. v roku 52 pred Kr.
Zápasenie zaradili do programu olympijských hier v roku 708 pred Kr. a pankration v roku 648 pred Kr. V starovekom Grécku bolo zápasenie čistým bojom postojačky, pri ktorom išlo o to, zhodiť súpera z pevného postoja tri razy na zem. Pankration bol kombináciou boxu a zápasenia. V Olympii ho zaviedli ako poslednú atletickú disciplínu.
Poltergeist

Zvyčajné prejavy

Opisované prejavy poltergeistov sú veľmi rôznorodé. Vo väčšine prípadov je prejav poltergeistov údajne spojený so zvukmi, ktoré sa bez jasnej príčiny ozývajú v napadnutom byte alebo dome. Často ide o klopanie, niekedy i o silné údery a búchanie ozývajúce sa z najrôznejších miest v byte. Inokedy ide len o pohyb predmetov v neprítomnosti majiteľov domu, napríklad nejaká váza skončí na inom mieste, ako bola, keď dom opúšťali. Uvedené javy sa zvyčajne podarí vysvetliť nejakým prirodzeným spôsobom, napríklad zlodejmi, zlou pamäťou (človek si niekedy nepamätá, že niečo spravil, zvlášť v noci), somnabulizmom, drobnými otrasmi pôdy, drobnými zvieratami, prievanom, labilnou polohou predmetov či klamaním svedkov (napr. poistný podvod).
Sú zaznamenané i očité svedectvá nevysvetliteľných pohybov predmetov, keď svedkovia oznamujú samovoľné pády predmetov z poličiek alebo kozubových ríms, ale navyše i prípady, keď akási neznáma sila hádže veci po byte, dochádza k vytrhnutiu elektrického vedenia a iné. Zostáva pochopiteľne otázkou, nakoľko sú zmienené svedectvá vierohodné, nakoľko ľudia veriaci na paranormálne javy majú tendenciu akékoľvek nečakané javy považovať za prejav nadprirodzená a prikrášľovať.
Niekedy je tento jav spájaný aj s anomálnym správaním elektrických spotrebičov. Rôzni lovci totiž záhad vysvetľujú poltergeistmi aj relatívne jednoducho vysvetliteľné poruchy ako studený spoj, chyby v softvéri zariadenia a podobne.

Poltergeisti v pop kultúre

Poltergeisti sú v súčasnosti pomerne populárni, vyskytujú sa v detektívkach ako záhada, ktorá sa nakoniec objasní, vo fantastickej literatúre alebo televíznych programoch (ako nejaká zvláštna bytosť, viac či menej podobná tej z povestí), alebo v rôznej pseudovedeckej literatúre hľadajúcej záhady.
V oblasti pseudovedy, hlavne psychotroniky, je obľúbeným vysvetlením poltegeistov existencia doteraz neznámej paranormálnej sily, ktorá sa uvoľňuje v spojení s bolesťou, nepriateľstvom a hnevom v období puberty, keď je mladý človek najviac náchylný na extrémny prejav a jeho duševný vývoj prechádza veľmi závažným obdobím. Preto je podľa nich jav poltergeistov často viazaný na pubertiakov a ich psychické prejavy v období dospievania.
Edred

Život

Na trón nastúpil v roku 946 po nečakanej vražde kráľa Edmunda I. V tom čase prijal formálne podrobenie Northumbrijčanov. V nasledujúcom roku odišiel do Tanshelfu v Yorkshire, kde prijal od arcibiskupa Wulfstana z Yorku a witanu Northumbrie potvrdenie ich podrobenia. Krátko nato však oni svoj záväzok porušili a prijali za svojho kráľa Erika Bloodaxea. Edred na toto reagoval spustošením Northumbrie a vypálením Riponu. Pri návrate bol Edredov zadný voj napadnutý v Castleforde a Edred začal pustošiť Nortumbriu znovu, čo malo za následok odchod Erika a podrobenie sa Edredovi. Okolo roku 950 sa však stal vládcom Northumbrie Olaf Sigtryggson, ktorého o dva roky neskôr vystriedal zase Erik Bloodaxe. Edredovi sa podarilo definitívne obnoviť svoju moc v Nortumbrii až roku 954.
Edred sa zaslúžil o obnovenie kláštorného života. Veľký podiel na tom mal Edredov priateľ a radca Svätý Dunstan, opát v Glastonbury a neskorší arcibiskup z Canterbury, na ktorého Edred delegoval mnohé zo svojich právomocí v posledných rokoch vlády.
Edred bol počas väčšiny svojho života sužovaný nemocou, ktorá mu niekedy nedovoľovala prijímať potravu, a s takto podlomeným zdravím zomrel 23. novembra 955 vo Frome. Pochovaný bol v Old Minster vo Winchesteri. Jeho nástupcom sa stal jeho synovec Edwy.
Peter Víťazoslav Rovnianek

Životopis

Patrí medzi rodákov zo Slovenska, ktorí sa usadili v Amerike a orientovali sa na finančníctvo a bankovníctvo. V roku 1887 sa definitívne rozhodol odísť do Ameriky. V roku 1889 sa usadil v Pittsburghu ako redaktor a neskôr aj spoluvlastník Amerikánsko - slovenských novín. O rok neskôr bol iniciátorom založenia Národného slovenského spolku, ktorému zároveň dlhé roky predsedal. Bol prvým Slovákom v Amerike, ktorý bol úradne uznaný ako verejný notár. V roku 1893 založil spoločnosť Rovnianek a Comp. (Bankový, zmenkový a šífkartový obchod). Slovenskí vysťahovalci si tu zároveň ukladali aj svoje dolárové úspory. Rovnianek ako prvý Slovák zastával funkciu člena direktoriátu Republic National Bank v Pittsburghu, čo mu zároveň umožnilo stať sa členom spolku Bankers and Bank Clerks. Rovnianek vďaka svojej dôverčivosti uskutočňoval nepremyslené transakcie, ktorých návratnosť nebola zaručená a kvôli ktorým došlo k postupnému krachu banky.
Pád Rovniankovej banky postihol predovšetkým ťažko našetrené úspory slovenských prisťahovalcov. Na dlhé roky poznačil aj Tatra banku, ktorá s Rovniankovou firmou úzko spolupracovala a poskytovala jej rozsiahle úvery. Po tomto životnom údere sa utiahol do dobrovoľného vyhnanstva a v roku 1911 sa zaradil medzi hľadačov drahých kovov, aby nahradil straty poškodeným. Spolu s manželkou Almou sa usadil v Death Valley v Sierra Nevade, kde sa neúspešne pokúšal nájsť zlato. Po výbuchu v bani a následnom zranení odišiel do mesta Santa Cruz v Kalifornii, kde v roku 1924 dopísal a s pomocou priateľov vydal svoju autobiografiu s názvom Zápisky zaživa pochovaného. Zomrel v kalifornskom meste Hornitos po príchode z práce na zastavenie srdca. Pochovaný je na cintoríne Bohemian National v Chicagu. Na Slovensku je po ňom pomenovaná Rovniankova ulica v Bratislave, Žiline a Martine.
Brunembert

Poloha

Obec má rozlohu 6,11 km². Najvyšší bod je položený 180 m n. m. a najnižší bod 47 m n. m.

Obyvateľstvo

Počet obyvateľov obce je 366 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skupina podnikov (ovládanie)

Skupina podnikov (iné názvy: skupina spoločností, podniková skupina, skupina, ako súčasť názvu podniku aj: group; angl. group of companies, corporate group, business group, group) je súhrnné označenie pre ovládajúcu spoločnosť a ňou ovládané spoločnosti, pričom ovládaním sa tu myslí držba (aspoň) väčšinového podielu na hlasovacích právach v spoločnosti (definíciu ovládajúcej a ovládanej spoločnosti porov. napr. v §66a slovenského Obchodného zákonníka). Podrobnosti definície pozri nižšie.
Veľmi podobné alebo (v závislosti od podrobností zvolených definícií) významovo totožné sú termíny efektový (alebo faktický) koncern (pozri v článku koncern) a holding (holdingová štruktúra).
Maligny (Côte-d’Or)

Poloha

Obec má rozlohu 16,72 km². Najvyšší bod je položený 447 m n. m. a najnižší bod 331 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Bezole

Poloha

Obec má rozlohu 6,51 km². Najvyšší bod je položený 601 m n. m. a najnižší bod 300 m n. m.

Obyvateľstvo

Počet obyvateľov obce je 45 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Noé (Haute-Garonne)

Poloha

Obec má rozlohu 9,65 km². Najvyšší bod je položený 280 m n. m. a najnižší bod 175 m n. m.

Obyvateľstvo

Počet obyvateľov obce je 2 676 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Deyvillers

Poloha

Obec má rozlohu 8,77 km². Najvyšší bod je položený 433 m n. m. a najnižší bod 325 m n. m.

Obyvateľstvo

Počet obyvateľov obce je 1 516 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jászapátsky okres

Jászapátsky okres (maď. Jászapáti járás) je maďarský okres v župe Jász-Nagykun-Szolnok. Jeho správnym centrom je mesto Jászapáti.
Saint-Antoine-du-Queyret

Poloha

Obec má rozlohu 6,85 km². Najvyšší bod je položený 122 m n. m. a najnižší bod 40 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE